VS000578
Datum: 1990-08-05T02:00:00.000+02:00
datum_sodbe_i_stopnje: 1997-10-30T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: hudi primeri
odskodnina: 6000000 SIT
opombe: II Ips 367/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Vtoževana škoda, nastala zaradi posledic utopitve po skoku v bazen, ko mu je bila nudena prva pomoč prepozno. Denarna odškodnina  je prisojena le za tiste škodne posledice, za katere je vzrok najti v opustitvi dolžnosti tožene stranke, ki je bila v pravočasnem nudenju prve pomoči tožniku.

## Poškodba

Utopitev, v posledici katere je bil napravljen poseg zaradi olajšanja dihanja z napravo traheostomo ter posledična zožitev sapnika zaradi trajne uporabe kanile.

## Telesne bolečine

3500000 SIT Hude telesne bolečine skupno in šteto kumulativno 30 dni, srednje hude bolečine 60 dni, blage pa vsaj leto dni. Polovico naštetega je moč pripisati izključno posledicam utopitve.

#### Hospitalizacija

Številne hospitalizacije na otorinolaringološki kliniki (7x). Opravljen je bil poseg traheostomije z odprtino v sapnik na vratu tik nad prsnico, v katero se uvede kanila in tubus ter se skozi to odprtino umetno ventilira. 15x menjava kanile, 25 kontrolnih pregledov, en mesec je bil priključen na aparat za dihanje. Vse opisane nevšečnosti in neugodnosti so posledica utopitve do 50%.

## Strah

500000 SIT V začetku bolnišničnega zdravljenja je bil toliko pri zavesti, da se je zavedal, da je z njim nekaj hudo narobe, v nadaljevanju pa je razmišljal tudi o samomoru. Trpel je sekundarni strah za izid zdravljenja kot določeno duševno prizadeto stanje, ki je bilo trajne in intenzivne narave. Le ta je bil zaradi zapletov v zvezi z upadom pljučnega tkiva in pljučnicami, ki so bile odporne na antibiotike ter zožitvijo sapnika po traheostomiji, objektivno pogojen. Še sedaj trpi srednje hud strah zaradi možnosti ponavljajočih se infektov pljuč, ki so posledica okvare pljučnega tkiva zaradi vdora vode v dihalni sistem po utopitvi. Boji se tudi drugih infektov, saj se je zaradi jemanja visokih doz antibiotikov razvila odpornost nanje.

## Zmanjšanje življenjske aktivnosti

2000000 SIT Zaradi možnosti infektov je zmanjšana sposobnost za daljše bivanje izven doma v slabih vremenskih razmerah, kakor tudi za prisostvovanje dogodkom oziroma prireditvam, kjer se zbira večja skupina ljudi. Zožitev sapnika zaradi dolgotrajne uporabe kanile je do polovice posledica utopitve tožeče stranke. Zaradi tega ima hude težave z izkašljevanjem in zastajanjem vsebine v sapniku. Kadar je utrujen, tudi težje diha, kar je delno posledica zmanjšane dihalne kapacitete pljuč (le ta je posledica respiratornega distres sindroma).

---

ZOR člen 200, 203